Document ID: 31994D0140

Reference:
EUR-Lex - 31994D0140 - LT
Svarbus teisinis pranešimas
|
31994D0140
Oficialusis leidinys L 061 , 04/03/1994 p. 0027 - 0028 specialusis leidimas suomių kalba: skyrius 1 tomas 3 p. 0108  specialusis leidimas švedų kalba: skyrius 1 tomas 3 p. 0108
Komisijos sprendimas1994 m. vasario 23 d.įsteigiantis Sukčiavimo prevencijos koordinavimo patariamąjį komitetą(94/140/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi patikimam Bendrijos finansų valdymui reikalinga, kad būtų veiksmingai kovojama su sukčiavimu naudojant Bendrijos biudžetą;kadangi imtis konkrečių priemonių kovai su sukčiavimu tenka pirmiausia valstybėms narėms; kadangi tam reikia, kad valstybės narės ir Komisija glaudžiai bendradarbiautų;kadangi Sutarties 209a straipsnyje reikalaujama, kad valstybės narės prieš Bendrijos finansiniams interesams kenkiantį sukčiavimą imtųsi tų pačių priemonių, kurių jos imasi prieš savo pačių finansiniams interesams kenkiantį sukčiavimą; kadangi tam jos, Komisijos padedamos, derina savo veiksmus, siekdamos apsaugoti Bendrijos finansinius interesus nuo sukčiavimo;kadangi Komisijai taip pat tenka didelė atsakomybė, susijusi su jos bendruoju uždaviniu užtikrinti, kad Bendrijos biudžetas būtų tinkamai vykdomas ir kad būtų taikomos Sutarties nuostatos;kadangi dėl to pageidautina, kad Komisijai patartų komitetas, kurį sudarytų valstybių narių atstovai, į kurį būtų galima kreiptis bet kuriuo klausimu, susijusiu su sukčiavimo prevencija, valstybių narių ir Komisijos bendradarbiavimu bei patraukimu baudžiamojon atsakomybėn už sukčiavimą ar bet kokiu kitu klausimu, susijusiu su Bendrijos finansinių interesų teisine apsauga;kadangi esantys komitetai specializuojasi tik konkrečiose srityse; kadangi šie komitetai nebus keičiami; kadangi vis dėlto yra naudinga turėti aiškų sukčiavimo, naudojant Bendrijos biudžetą, vaizdą; kadangi dėl to reikia įsteigti horizontalųjį komitetą;kadangi, jei komitetas turi būti horizontalusis ir valstybės narės turi būti atstovaujamos atitinkamame lygmenyje, atspindint jų savas administracines struktūras, turėtų būti priimta nuostata, kad komitetą sudaro po du atstovus iš kiekvienos valstybės narės,NUSPRENDĖ:1 straipsnisKomisijoje įsteigiamas Sukčiavimo prevencijos koordinavimo patariamasis komitetas (toliau — Komitetas).2 straipsnis1. Komisija gali kreiptis į Komitetą bet kuriuo klausimu, susijusiu su sukčiavimo prevencija ir patraukimu baudžiamojon atsakomybėn dėl sukčiavimo bei pažeidimų, taip pat bet kuriuo klausimu, susijusiu su valstybių narių ar valstybių narių ir Komisijos bendradarbiavimu, kuris viršija bet kurio kito sektoriaus Komiteto įgaliojimus, kad kuo veiksmingiau būtų organizuoti kovos su sukčiavimu veiksmai.Komisija gali kreiptis į Komitetą bet kuriuo klausimu, susijusiu su Bendrijos finansinių interesų teisine apsauga.2. Kiekvienas Komiteto narys gali prašyti Komisijos, kad ši kreiptųsi į Komitetą bet kuriuo klausimu, esančiu Komiteto kompetencijoje.3 straipsnis1. Komitetą sudaro po du atstovus iš kiekvienos valstybės narės. Jiems gali padėti du susijusių tarnybų personalo darbuotojai.2. Komitetui pirmininkauja Komisijos atstovas.3. Komiteto darbui palengvinti gali būti sukurtos darbo grupės.4 straipsnis1. Komisija teikia Komitetui sekretoriato paslaugas.2. Pirmininkas gali pakviesti bet kokį asmenį, turintį konkrečių žinių tam tikru darbotvarkės klausimu, dalyvauti Komiteto darbe. Ekspertai dalyvauja diskusijose tik tais klausimais, dėl kurių jie buvo pakviesti.3. Komiteto posėdžiuose dalyvauja Komisijos atitinkamų padalinių atstovai.4. Komitetą sušaukia Komisija.5 straipsnis1. Komitetas nagrinėja Komisijos pateiktus prašymus pareikšti nuomonę. Dėl jos nebalsuojama.2. Prašydama Komiteto nuomonės, Komisija gali nustatyti konkretų terminą, iki kurio nuomonė turi būti pareikšta.3. Požiūriai, kuriuos išreiškia valstybių narių atstovai, yra įrašomi į protokolą.6 straipsnisNepažeidžiant Sutarties 214 straipsnio, jei Komisija praneša Komitetui, kad prašoma nuomonė ar pateikiamas klausimas yra konfidencialūs, iš dalyvių reikalaujama neatskleisti informacijos, gautos Komiteto ar darbo grupių posėdžių metu.7 straipsnisŠis sprendimas įsigalioja 1994 m. kovo 1 d.Priimta Briuselyje, 1994 m. vasario 23 d.Komisijos varduPeter SchmidhuberKomisijos narys--------------------------------------------------

Summary:
ES sukčiavimo prevencijos koordinavimo komitetas
ES sukčiavimo prevencijos koordinavimo komitetas
DOKUMENTAS, KURIO SANTRAUKA PATEIKIAMA:
Komisijos sprendimas 94/140/EB, įsteigiantis Sukčiavimo prevencijos koordinavimo patariamąjį komitetą ES
KOKS ŠIO SPRENDIMO TIKSLAS?
              
Šiuo sprendimu įsteigiamas Sukčiavimo prevencijos koordinavimo patariamasis komitetas (COCOLAF), kurio tikslas – skatinti ES šalių ir Europos Komisijos bendradarbiavimą, siekiant užkirsti kelią sukčiavimui* ir užtikrinti patraukimą baudžiamojon atsakomybėn už jį.
PAGRINDINIAI ASPEKTAI
COCOLAF pirmininkauja Komisijos atstovas. Komitetą sudaro po du atstovus iš kiekvienos ES šalies. Jiems gali padėti du kompetentingų nacionalinių valdžios institucijų darbuotojai.
Siekiant užtikrinti glaudų ir reguliarų ES šalių kompetentingų institucijų bendradarbiavimą kovoje su sukčiavimu pagal Sutarties dėl Europos Sąjungos veikimo 325 straipsnį, Komisija gali kreiptis į COCOLAF bet kuriuo klausimu, susijusiu su:
sukčiavimo ir visos kitos neteisėtos veikos, kuri gali turėti neigiamos įtakos ES finansiniams interesams, prevencija;
ES šalių arba ES šalių ir Komisijos bendradarbiavimu siekiant apsaugoti ES finansinius interesus.
COCOLAF remia Europos kovos su sukčiavimu tarnybos (OLAF), kuri tiria korupciją bei nusižengimus ES institucijose ir sukčiavimą naudojant ES biudžetą, darbą. COCOLAF tai pat papildo programą „Hercule III“, pagal kurią finansuojami projektai, be kita ko, stiprinantys ES šalių, Komisijos ir OLAF bendradarbiavimą kovos su sukčiavimu srityje.
COCOLAF, suderinęs su Komisija, gali steigti darbo grupes, kurios sprendžia konkrečius klausimus. Iš viso buvo sukurti keturi pogrupiai:
Sukčiavimo prevencijos grupė, kuri skatina ES šalių atitinkamų valdžios institucijų ir Komisijos bendradarbiavimą keičiantis patirtimi ir geriausia praktika sukčiavimo prevencijos srityje (pavyzdžiui:
patirtimi atliekant sukčiavimo rizikos vertinimus,
informacija apie nustatytus sukčiavimo atvejus,
patirtimi rengiant ir įgyvendinant nacionalines ar sektorių kovos su sukčiavimu strategijas, politiką, priemones ir pan.);
Ataskaitų apie sukčiavimo atvejus ir kitus pažeidimus teikimo ir analizės grupė, kuri daugiausia dėmesio skiria praneštų atvejų statistikos analizės pristatymui ir aptarimui, taip pat svarsto kitus klausimus, susijusius su ataskaitos pagal 325 straipsnį rengimu;
AFCOS (Kovos su sukčiavimo koordinavimo tarnybos) grupė, kuri keičiasi patirtimi bei geriausia praktika OLAF ir nacionalinių valdžios institucijų tiriamojo bendradarbiavimo srityje pagal OLAF tyrimus reglamentuojantį reglamentą (Reglamentas (ES, Euratomas) Nr. 883/2013);
OLAF kovos su sukčiavimu komunikatorių tinklas (OAFCN), kurį sudaro atitinkamų nacionalinių valdžios institucijų ir OLAF atstovai spaudai bei viešųjų ryšių pareigūnai. Tinklo tikslas – dalytis žiniasklaidos strategijomis ir skatinti komunikaciją sukčiavimo prevencijos ir atgrasymo srityje.
Komisija rengia COCOLAF posėdžius ir teikia sekretoriato paslaugas.
KONTEKSTAS
              
Sutarties dėl Europos Sąjungos veikimo 325 straipsnyje reikalaujama, kad ES šalys kovotų su sukčiavimu ES lygmeniu taip, kaip jos kovotų su sukčiavimu, kenkiančiu jų finansiniams interesams. Komisija atsako už tinkamą ES biudžeto įgyvendinimą. Todėl buvo nuspręsta įsteigti komitetą, kuris apimtų visą sukčiavimo naudojant ES biudžetą sritį.
* SVARBIAUSIA SĄVOKA
              
Sukčiavimas: apgaulė, kuria siekiama finansinės naudos ar nusikalstamų tikslų.
PAGRINDINIS DOKUMENTAS
1994 m. vasario 23 d. Komisijos sprendimas 94/140/EB, įsteigiantis Sukčiavimo prevencijos koordinavimo patariamąjį komitetą (OL L 61, 1994 3 4, p. 27–28)
Paskesni Sprendimo 94/140/EB daliniai pakeitimai buvo įterpti į pagrindinį tekstą. Ši konsoliduota versija yra skirta tik informacijai.
paskutinis atnaujinimas 25.07.2016